ACE ผุดไอเดีย! รับซื้อเศษวัสดุเกษตรไม่อั้น หวังลดเผา-แก้ปัญหา PM 2.5
ACE ผุดไอเดีย! รับซื้อเศษวัสดุเกษตรไม่อั้น หวังลดเผา-แก้ปัญหา PM 2.5
ACE ผุดไอเดีย! รับซื้อเศษวัสดุเกษตรไม่อั้น หวังลดเผา-แก้ปัญหา PM 2.5
11 ก.พ. 2563

นางสาวจิรฐา ทรงเมตตา ประธานกรรมการบริหาร บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE เปิดเผยว่า ขณะนี้ประเทศไทยประสบปัญหามลภาวะทางอากาศอย่างรุนแรงทั้งประเทศ จากฝุ่น PM 2.5 ซึ่งนอกจากจะส่งผลเสียต่อสุขภาพของคนไทยทุกคน ยังมีผลทำให้จำนวนนักท่องเที่ยวจากต่างประเทศลดลง และจะมีผลต่อเศรษฐกิจของประเทศ ซึ่งการท่องเที่ยวเป็นหนึ่งในแหล่งรายได้หลักของประเทศในปัจจุบัน
ทั้งนี้ ACE ดำเนินกิจการโดยยึดหลัก ESG (Environmental, Social, and Governance) ที่คำนึงถึง สิ่งแวดล้อม สังคม บรรษัทภิบาล และเป็นธุรกิจที่ก่อให้เกิด Positive Total Societal Impact (TSI) หรือผลลัพธ์เชิงบวกให้แก่สังคม ดังนั้น ACE จึงมีความเต็มใจและภูมิใจที่ได้มีส่วนช่วยแก้ไขปัญหาฝุ่น PM2.5 ของประเทศ
โดยการรับซื้อของเหลือใช้จากภาคเกษตร อาทิ ใบอ้อย ฟางข้าว ต้นข้าวโพด เปลือกข้าวโพด ซังข้างโพด เหง้ามัน ใบไม้แห้ง ซึ่งที่ผ่านมาเกษตรกร จะทำลายด้วยการเผาทิ้ง ทำให้เกิดฝุ่นควันพิษ ซึ่งทำให้เกิดมลภาวะทางอากาศทั่วประเทศ โดย ACE ยินดีที่จะรับซื้อของเหลือใช้จากการเกษตรทุกประเภท โดยไม่จำกัดจำนวน และรับซื้อในราคาที่สูง เช่น ใบอ้อย ฟางข้าว 1,000 บาทต่อตัน ซึ่งจะช่วยให้เกษตรกรมีรายได้เพิ่มขึ้น
สำหรับหนึ่งในเทคโนโลยีที่สำคัญที่ ACE ใช้ในการแก้ไขปัญหา PM2.5 คือ เทคโนโลยี Electrostatic Precipitator (ESP) ซึ่งจะทำการยิงประจุไฟฟ้าใส่อากาศที่วิ่งผ่านเพื่อดักจับฝุ่น PM2.5 แต่วิธีนี้ไม่ได้ทำให้ดักจับแค่ฝุ่น PM2.5 ได้เท่านั้น ฝุ่นขนาดเล็กกว่า PM2.5 ก็จะถูกจับด้วยวิธีนี้เช่นกัน ซึ่งเครื่อง ESP มีประสิทธิภาพดักจับฝุ่นได้เกือบ 100% ซึ่งฝุ่นที่ถูกดักจับเหล่านี้จะถูกนำไปอัดก้อน และฝังกลบอย่างถูกหลักสุขอนามัยเพื่อป้องกันไม่ให้ฝุ่นถูกปล่อยออกไปในชั้นบรรยากาศ เรียกได้ว่านอกจากจะได้พลังงานแล้ว ยังคืนอากาศที่สะอาดให้กับพื้นที่ใกล้เคียงอีกด้วย
ด้านนายธนะชัย บัณฑิตวรภูมิ ประธานเจ้าหน้าที่บริหาร บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE กล่าวเสริมว่า บริษัทมีความภูมิใจและเชื่อมั่นว่าการที่บริษัทฯ นำของเหลือจากการเกษตรในปริมาณปีละกว่า 1.5 ล้านตัน จากภาคการเกษตรที่เผาทิ้งมาใช้เป็นเชื้อเพลิงในการผลิตไฟฟ้านั้น สามารถช่วยลดการเกิดฝุ่น PM2.5 ได้อย่างมาก บริษัทฯ จึงขอให้ทุกภาคส่วนของสังคมช่วยกันรณรงค์ให้เกษตรกรหยุดการเผาทำลายของเหลือจากการเกษตร และนำมาจำหน่ายให้กับกลุ่มบริษัทฯ หรือโรงไฟฟ้าชีวมวล ที่มีการประกาศรับซื้อ
บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE มีพื้นฐานธุรกิจที่แข็งแกร่ง และมีผลการดำเนินงานที่เพิ่มสูงขึ้นอย่างต่อเนื่อง โดยในช่วง 9 เดือนที่ผ่านมา ACE มีรายได้รวม 3,824 ล้านบาท เพิ่มขึ้น 6.6% จากรายได้รวม 3,586 ล้านบาทจากช่วง 9 เดือนแรกปี 2561 และมีกำไรสุทธิ 570 ล้านบาท เพิ่มขึ้น 33% จากกำไรสุทธิ 429 ล้านบาท จากช่วง 9 เดือนแรกปี 2561
ปัจจุบัน บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE มีทุนจดทะเบียน 5,088 ล้านบาท เป็นผู้นำในการผลิตไฟฟ้าจากพลังงานหมุนเวียนรายใหญ่ของประเทศไทย และเป็นหนึ่งในผู้นำด้านโรงไฟฟ้าพลังงานสะอาดของโลก ด้วยกำลังการผลิตไฟฟ้ารวม 212.18 เมกะวัตต์ โดยมีโรงไฟฟ้าชีวมวลที่เปิดดำเนินการเชิงพาณิชย์แล้ว 9 แห่ง ตั้งกระจายอยู่ในเกือบทุกภาคทั่วประเทศ
ได้แก่ จังหวัดชลบุรี หนองคาย นครราชสีมา ร้อยเอ็ด อุบลราชธานี ขอนแก่น กาญจนบุรี สุรินทร์ และ ลำปาง จึงสามารถนำของเหลือจากการเกษตรมาเป็นเชื้อเพลิงในการผลิตไฟฟ้าได้ และด้วยเทคโนโลยีการผลิตไฟฟ้าระดับโลกที่พิสูจน์แล้วมาร่วม 10 ปี มีความเชี่ยวชาญอย่างมืออาชีพ ด้านโรงไฟฟ้าชีวมวลและโรงไฟฟ้าขยะชุมชน จนได้รับการรับรองมาตรฐานสากล ISO 14001, ISO 9001 และ OHSAS 18001 อีกทั้งยังเป็นแบบอย่างของโลก ในการดำเนินกิจการโดยยึดหลัก ESG (Environmental, Social, and Governance) หรือผลลัพธ์เชิงบวกให้แก่สังคม จากการดำเนินงานของบริษัทอันจะส่งผลดี ต่อผลตอบแทนการลงทุน โดยรวม
นอกจากนี้ โรงไฟฟ้าชีวมวลและโรงไฟฟ้าขยะชุมชนของ ACE ยังช่วยลดมลภาวะ และเป็นประโยชน์ ต่อสิ่งแวดล้อม สังคม ชุมชน ป้องกันการเกิด PM2.5 ช่วยลดปัญหาขยะชุมชน และช่วยสร้างงาน สร้างรายได้ สร้างคุณภาพชีวิตที่ดีให้แก่คนในชุมชน